|  |  |
| --- | --- |
|  | **EELNÕU** |
|  | 29.04.2024 nr 2-4/24/319 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavalitsusele hanke korraldamiseks ja lepingu sõlmimiseks nõusoleku andmine (Koolimajade remont)** |
|  |
| Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:   1. Anda Tapa Vallavalitsusele nõusolek korraldada riigihanked Tapa linna koolides remondi teostamiseks. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanus otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |
|  | |

|  |
| --- |
| *(allkirjastatud digitaalselt)*  Maksim Butšenkov  volikogu esimees |

|  |  |  |
| --- | --- | --- |
| **Seletuskiri** | | |
| Tapa Vallavolikogu 28.02.2023 korraldusega lõpetati Tapa Keelekümbluskooli tegevus ja see liideti Tapa Gümnaasiumiga. Mõlemas õppehoones on jätkunud õppetöö jätkunud senises mahus, Tapa linn Nooruse tänava (edaspidi Kotli) koolimajas kõikides põhikooliastmetes ja Pargi tänava koolimajas 1.-12.klassini. Pargi tänaval on lisaks toimunud õppetöö gümnaasiumi osas.  Seoses koolivõrgu korrastamisega muutub 2024/25 õppeaastast õpilaste õppekoht vastavalt sellele, millises kooliastmes nad õpivad.  Pargi tänava koolimajas on vajadus ehitada välja invatualett ja muuta hoone ligipääsetavaks. Ligipääsetavuse tagamiseks on vajalik 2 trepironija (platvormtõstuki) soetamine.  Kotli koolimajas on vajalik ümber ehitada tualetid, mis hetkel asuvad õpilaste jaoks 0. ja 1. korrusel. Ümberehituse käigus ehitatakse poiste tualetis ümber kätepesu- ja tualettruum, tütarlaste tualetis on vajalik välja ehitada uued kabiinid ja lisada kätepesu võimalused. Ümberehitusega tagatakse varuväljapääs keemiaklassi abiruumist.  1. korruse sööklapoolsesse osasse lisatakse kätepesuvõimalusi ja teostatakse sanitaarremont koridoris, lisaks ehitatakse välja täiendavad tualetid koos nõuetele vastava invatualetiga. Remondi käigus renoveeritakse teisele korrusele viiv trepikoda, 0-korruse tornipoolne koridor ja garderoobi osa, mis ei nõua hiljem II osa renoveerimisel ümberehitust. Lisaks värvitakse üle osad kasutuses olevad klassiruumid ja uuendatakse II korrusel 2 klassiruumi lage ja 1 klassiruumi põrandat.  Vastavalt vallavara valitsemise korrale otsustab hanke korraldamise vallavolikogu, kui selleks puuduvad vahendid kinnitatud eelarves.  Hankelepingu eeldatav maksumus on 200 000 - 300 000 eurot koos käibemaksuga. | | |
|  | | |
| Eelnõu ja seletuskirja koostaja |  |
| Eelnõu esitaja ja ettekandja |  |